Barriera a settentrione
Barriera a settentrione () je italijanski crno-bijeli kriminalistički film snimljen 1950. godine u režiji Luisa Trenkera. Radnja se događa u Dolomitima, na granici Italije i Austrije, a protagonist, koga tumači Amedeo Nazzari, je policajac koji, nastojeći pronaći krijumčare odgovorne za ubistvo dva carinika, preuzima identitet planinara. Trenkeru, koji se također pojavio u jednoj od glavnih uloga, je ovo bio prvi film snimljen nakon Drugog svjetskog rata, odnosno nakon što se uspio osloboditi optužbi za suradnju sa nacističkim i fašističkim režimima. Njime je nastojao ponovno popularizirati žanr tzv. Bergfilma koji mu je bio donio slavu u međuratnom periodu, ali je film loše prošao kod publike i kritike. Marianne Hold, koja tumači ulogu mlade djevojke, ovo je bio filmski debi te joj je kasnije omogućio da ostvari uspješnu karijeru kao zvijezda žanrovski srodnih Heimatfilmova.

Vanjske veze 
 

Italijanski filmovi
Kriminalistički filmovi
Planinarski filmovi
Authority control 2